Yella yiwen wergaz zik-nni yettɛac deg lehna, armi d yiwen wass yeffeɣ-d ɣur-s lmelk yenna-as : «Tesɛid ssebɛa n yiseggasen n ddel xtar ma ad ten-ttɛaceḍ ɣef temẓi neɣ ɣef tewser? ». Yerra-as : «Ma yumer Rebbi ad ten-sɛeddiɣ, ad ten-sɛeddiɣ kan ɣef temẓi axir, ɣef temɣar ur zmireɣ ara ». Mḥend bu tkarcet yuɣ yelli-s n ṣṣelṭan, ṣṣelṭan-agi yesɛa ssebɛa tullas, yefka-tent akk, iḍulan-is nniḍen akk segmen siwa Mḥend yettɛebbi takarcet n ddel ɣef uqerru-s ad t-zzin fell-as yizan. Ad ruḥen ɣer ssuq yislifen-nni-ines, ad rekkben akk ɣef yiɛawdiwen ad tt-zuxun s yikaskiḍen ma d netta ad yessbur takarcet-nni n ddel ad yerkeb ɣef waɣyul daṭuṭeḥ.